Publication: Magyar Közlöny
Issue: MK-2008-19 (Year: 2008, Number: 19)
Era: 2004-2010
Section: Gyomaendrõd Város Önkormányzatának Képviselõ-testülete az autóbusszal végzett menetrend szerinti személyszállításról szóló 2004. évi XXXIII. törvény rendelkezései alapján Gyomaendrõd város közigazgatási területén végzendõ
Paragraph Index: 233

4. Az ajánlatot kizárólag az egyes meghirdetett gabonatételek teljes mennyiségére lehet benyújtani. Csak olyan ajánlat fogadható el, amelyet a 3. számú melléklet szerinti formanyomtatványon, hiánytalanul, az abban meghatározott mellékletekkel együtt nyújtottak be. Az ajánlati formanyomtatvány ajánlati ár rovatának kitöltése nélkül a benyújtott ajánlat érvénytelen. Az ajánlati formanyomtatványon az ajánlattevõ faxszámának szerepelnie kell. Az eltérõ módon vagy formában elkészített, illetve hiányosan vagy nem megfelelõen benyújtott ajánlatokat az MVH elutasítja. Az ajánlatnak tartalmaznia kell az ajánlattevõ nyilatkozatát a pályázati felhívásban foglalt feltételek elfogadására. Az ajánlat benyújtásától az ajánlattevõ az ajánlatához az ajánlati kötöttség ideje alatt kötve van, azt nem vonhatja vissza, illetve nem módosíthatja. Az ajánlati kötöttség minimális idõtartama napokban: 60 (a benyújtási határidõ lejártától számítva). Minden közösségi adószámmal rendelkezõ nem magyar ajánlattevõ köteles a 4. számú melléklet szerinti nyilatkozatot hiánytalanul kitöltve, az ajánlat benyújtásával egy idõben, ahhoz mellékelten az Intervenciós Értékesítési osztály részére eljuttatni. Ellenkezõ esetben az esetlegesen elnyert tételek vonatkozásában az MVH-nak nem áll módjában áfamentes számlát kiállítani.

Source: https://magyarkozlony.hu/hivatalos-lapok/6e95250e919c3a8461fa9ae536be339a18ea717f/dokumentumok/c9dd37b446b54f07b90a6754c90774feebb9f1ef/letoltes